ტომას მაკლირი

სერ ტომას მაკლირი (; დ. 17 მარტი, 1794, ნეუთაუნსტევარტი — გ. 14 ივლისი, 1879, კეიპტაუნი) — ინგლისელი მათემატიკოსი და ასტრონომი.

ბიოგრაფია
ტომას მაკლირი დაიბადა 1794 წლის 17 მარტს, ჩრდილოეთ ირლანდიაში, ტირონის საგრაფოში. მამამისს თავდაპირველად სურდა მისი ეკლესიისთვის მიძღვნა, მაგრამ ახალგაზრდა მაკლირმა უარი თქვა, ინგლისში გადავიდა და მედიცინაში დაიწყო მუშაობა.

უკვე პრაქტიკოსი ექიმი მაკლირი მათემატიკისა და ასტრონომიისადმი გატაცებით გამოირჩეოდა და საკუთარი პატარა ობსერვატორიაც კი დააარსა. 1834 წელს ის ცნობილ ჯ. ჰერშელს დაუახლოვდა და სიხარულით მიიღო მისი მოწვევა კეთილი იმედის კონცხზე გამგზავრების შესახებ. აქ, მრავალრიცხოვან ასტრონომიულ დაკვირვებებთან ერთად, მან გრადუსული გაზომვა ჩაატარა, რისთვისაც მან ლონდონის სამეფო საზოგადოების მედალი და ლალანდის მედალი მიიღო საფრანგეთის აკადემიისგან («Verification and extension of La Caille’s arc of Meridian at the Cape of Good Hope», 2 ტომი, 1866).

მაკლირის მრავალრიცხოვანი დაკვირვებები მეტეოროლოგიაზე, დედამიწის მაგნეტიზმზე, მოქცევაზე, კომეტებსა და სხვა საკითხებზე, ძირითადად, ლონდონის სამეფო საზოგადოების მემუარებში გამოქვეყნდა. სამხრეთ აფრიკაში ყოფნის დროს მაკლირი იშვიათად მოგზაურობდა ინგლისში და როდესაც 1870 წელს სამსახური დატოვა, კეიპტაუნიდან ერთი მილის დაშორებით, მოუბრეიში დასახლდა, ​​სადაც კოლონიის სანიტარულ მდგომარეობაზე ზრუნავდა და თავის სამედიცინო ცოდნას ღარიბების მკურნალობაში იყენებდა.

ტომას მაკლირი გარდაიცვალა 1879 წლის 14 ივლისს კეიპტაუნში.

ხსოვნა
მის პატივსაცემად, მთვარის ერთ-ერთ კრატერს დააქრვეს მაკლირი.

რესურსები ინტერნეტში
 Thomas Maclear 1794–1879 – SA History
 South African Astronomical Observatory History

სქოლიო

კატეგორია:ინგლისელი მათემატიკოსები
კატეგორია:ინგლისელი ასტრონომები